

:49:17 


Οίςΐυΐ^ΊΙςηθςΙ 6γ 
νΑΚνΑΡΑ ΖΑΟΗ/' 
ϋβΐβ: 2015.0! 

ΕΕ5Τ 
Ρθ35θπ: δίβΠθο ΡϋΡ 

(βΓπΰβϋϋβιΙ) ■ 

ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


23883 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2011 

16 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων Μετεγγραφών στα Ανώτατα Εκ¬ 
παιδευτικά Ιδρύματα, τις Ανώτατες Εκκλησιαστι¬ 
κές Ακαδημίες και τις Ανώτερες Σχολές Τουρι¬ 
στικής Εκπαίδευσης. 1 

Μεταφορά θέσεων φοίτησης στελεχών Ενόπλων Δυ¬ 
νάμεων και Σωμάτων Ασφαλείας. 2 

Ρύθμιση θεμάτων της παραγράφου 7 του άρθρου 22 

του Ν. 4332/2015 (ΦΕΚ 76 Α'). 3 

Καθορισμός αριθμού παρεχομένων θέσεων του Ελ¬ 
ληνικού Ανοικτού Πανεπιστημίου (ΕΑΠ) για φοι¬ 
τητές προπτυχιακών προγραμμάτων για το ακα¬ 
δημαϊκό έτος 2016-2017. 4 

Χορήγηση Αδειας Ιδιωτικού Σχολείου Δευτεροβάθ¬ 
μιας Εκπαίδευσης - Γυμνασίου. 5 

Μεταβίβαση Αδειας Ιδιωτικού Σχολείου Δευτεροβάθ¬ 
μιας Εκπαίδευσης - Γ υμνασίου. 6 

Ανάκληση άδειας Ιδιωτικού Ινστιτούτου Επαγγελ¬ 
ματικής Κατάρτισης με διακριτικό τίτλο «Ι.Ι.Ε.Κ. 

ΑΚΜΗ Κατάρτιση Α.Ε.». 7 

Ανάκληση άδειας Ιδιωτικού Ινστιτούτου Επαγγελμα¬ 
τικής Κατάρτισης με διακριτικό τίτλο «ΙΩΑΝΝΙΔΟΥ 
ΑΡΓΥΡΟ Ι.Ι.Ε.Κ.». 8 


ΑΠΟΦΑΣΕΙ Σ 

Αριθμ. 143456/Ζ1 (1) 


Ρύθμιση θεμάτων Μετεγγραφών στα Ανώτατα Εκπαι¬ 
δευτικά Ιδρύματα, τις Ανώτατες Εκκλησιαστικές Ακα¬ 
δημίες και τις Ανώτερες Σχολές Τουριστικής Εκπαί¬ 
δευσης. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 21 του Ν. 4332/2015 (Α' 76) «Τροπο¬ 
ποίηση διατάξεων Κώδικα Ελληνικής Ιθαγένειας ... και 
άλλες διατάξεις». 

β) Του άρθρου 2 του Ν. 4009/2011 (Α' 195) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων». 


γ) Του άρθρου 35 του Ν. 4115/2013 (Α' 24) «Οργάνωση 
και λειτουργία Ιδρύματος Νεολαίας και Διά Βίου Μά¬ 
θησης και Εθνικού Οργανισμού Πιστοποίησης Προσό¬ 
ντων και Επαγγελματικού Προσανατολισμού και άλλες 
διατάξεις». 

δ) Το Π.δ. 24/2015 (Α' 20) «Σύσταση μετονομασίας 
Υπουργείων, μεταφορά της Γ ενικής Γ ραμματείας Κοι¬ 
νωνικών Ασφαλίσεων». 

ε) Το Π.δ. 65/2015 (Α' 106) «Διορισμός Υπουργών, Ανα¬ 
πληρωτών Υπουργών και Υφυπουργών». 

στ) Της υπ’ αριθμ. 140277/Ε5/5.9.2014 (ΦΕΚ Β' 2435) 
υπουργικής απόφασης «Αντιστοιχίσεις Τμημάτων ΤΕΙ 
που αφορούν στη διαδικασία μεταφοράς θέσης εισα¬ 
γωγής στα ΑΕΙ», όπως τροποποιήθηκε και ισχύει. 

ζ) Της υπ’ αριθμ. 139804/Β1/4.9.2014 (ΦΕΚ Β' 2492) 
υπουργικής απόφασης «Αντιστοιχίες Πανεπιστημιακών 
Τμημάτων» καθώς και τις ισχύουσες αντιστοιχίες για 
τις Ανώτατες Εκκλησιαστικές Ακαδημίες, όπως τροπο¬ 
ποιήθηκε και ισχύει. 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 - Πεδίο Εφαρμογής 

1. Οι διατάξεις της παρούσας απόφασης εφαρμόζονται 
για τους φοιτητές των Α.Ε.Ι., των Ανωτάτων Εκκλησι¬ 
αστικών Ακαδημιών και των Ανώτερων Σχολών Τουρι¬ 
στικής Εκπαίδευσης του Υπουργείου Οικονομίας, Υπο¬ 
δομών, Ναυτιλίας και Τουρισμού, που έχουν εγγράφει 
είτε μέσω της επιτυχίας τους στις εξετάσεις πανελλα¬ 
δικού επιπέδου Γ ενικού Λυκείου (ΓΕΛ) ή Επαγγελματικού 
ημερήσιου ή εσπερινού Λυκείου (ΕΠΑΛ) Ομάδας Α' και 
Ομάδας Β' Μαΐου - Ιουνίου εκάστου σχολικού έτους, είτε 
μέσω της χρήσης άσκησης του δικαιώματος πρόσβα¬ 
σης (εισαγωγή στο 10% των θέσεων εισακτέων κάθε 
Τμήματος, Σχολής ή Εισαγωγικής Κατεύθυνσης χωρίς 
νέα εξέταση, με βάση τη βαθμολογία της τελευταίας 
εξέτασής τους στα πανελλαδικώς εξεταζόμενα μαθήμα¬ 
τα, ειδικά μαθήματα και πρακτικές δοκιμασίες για την 
πρόσβαση στην τριτοβάθμια εκπαίδευση). Οι ανωτέρω 
έχουν δικαίωμα μετεγγραφής σε αντίστοιχη Σχολή ή 
Τμήμα, σύμφωνα με τα οριζόμενα στις παραγράφους 5 
και 7 του άρθρου 21 του Ν. 4332/2015 (Α' 76). 

Οι μετεγγραφές επιτρέπονται μόνο για Σχολές ή Τμή¬ 
ματα ή Προγράμματα Σπουδών αντίστοιχα των Σχολών 

ή Τμημάτων ή Προγραμμάτων Σπουδών εισαγωγής, από 
Πανεπιστήμιο σε Πανεπιστήμιο, από Τ.Ε.Ι. σε Τ.Ε.Ι. και 
από Α.Ε.Α. σε Α.Ε.Α. και εφόσον το Ίδρυμα υποδοχής 
εδρεύει σε άλλη περιφέρεια. Σε κάθε περίπτωση δεν 
επιτρέπεται η μετεγγραφή φοιτητή σε αντίστοιχο Τμή¬ 
μα του ίδιου ΑΕΙ. 

2. Δεν έχουν δικαίωμα μετεγγραφής: 

α) οι φοιτητές, στους οποίους έχει ήδη χορηγηθεί 
μετεγγραφή ή μεταφορά θέσης εισαγωγής κατά τα 
προηγούμενα της έναρξης ισχύος του Ν. 4332/2015 
(Α' 76) ακαδημαϊκά έτη, 

β) οι φοιτητές των οποίων η διάρκεια φοίτησης έχει 
υπερβεί τη διάρκεια των εξαμήνων που απαιτούνται για 
τη λήψη του τίτλου σπουδών σύμφωνα με το ενδεικτικό 
πρόγραμμα σπουδών. 

γ) Οι φοιτητές που με αίτησή τους έχουν διακόψει τη 
φοίτησή τους και για τους οποίους η φοιτητική ιδιότητα 
διακόπτεται προσωρινά κατά το χρόνο διακοπής της 
φοίτησης, εκτός αν η διακοπή οφείλεται σε αποδε¬ 
δειγμένους λόγους υγείας ή σε λόγους ανωτέρας βίας. 

δ) Φοιτητές που έχουν εισαχθεί στα ΑΕΙ με τις κάτωθι 
κατηγορίες: 

(ί) Τέκνα των Ελλήνων Εξωτερικού. 

(μ) Αλλοδαποί - Αλλογενείς. 

(μι) Έλληνες πολίτες της Μουσουλμανικής Μειονότη¬ 
τας της Θράκης που εισήχθησαν σε ποσοστό θέσεων 
καθ’ υπέρβαση του αριθμού εισακτέων. 

(ίν) Υπότροφοι Αλλοδαποί - Αλλογενείς που έχουν 
δικαίωμα πρόσβασης στα τμήματα Θεολογικών σχολών 
των Πανεπιστημίων και στα προγράμματα σπουδών των 
Ανωτάτων Εκκλησιαστικών Ακαδημιών σε συγκεκριμένο 
αριθμό θέσεων και σε ποσοστό 1% καθ’ υπέρβαση του 
αριθμού εισακτέων σε όλες τις υπόλοιπες Σχολές. 

(ν) Υπότροφοι Ομογενείς. 

(νί) Πάσχοντες από σοβαρές παθήσεις, οι οποίοι έχουν 
δικαίωμα πρόσβασης στην τριτοβάθμια εκπαίδευση 
χωρίς εξετάσεις με κριτήριο το βαθμό απολυτηρίου 
τους και σε ποσοστό 5% καθ’ υπέρβαση του αριθμού 
εισακτέων. 

3. Για την εφαρμογή της παρούσας απόφασης, νο¬ 
ούνται ως: 

α) Πολύδυμα τέκνα: τα τέκνα που γεννήθηκαν ύστερα 
από πολύδυμη κύηση (δίδυμα, τρίδυμα κ.ο.κ. αδέλφια). 

β) Ετήσιο οικογενειακό εισόδημα: Το συνολικό ετήσιο 
φορολογούμενο, πραγματικό ή τεκμαρτό, καθώς και 
το απαλλασσόμενο ή φορολογούμενο με ειδικό τρόπο 
εισόδημα του ίδιου του φοιτητή, των γονέων του και 
των ανήλικων αδελφών του από κάθε πηγή ή σε περί¬ 
πτωση εγγάμου φοιτητή του ιδίου του/της συζύγου του/ 
της και των ανήλικων τέκνων του από κάθε πηγή. Στην 
περίπτωση που οι γονείς του αιτούντος την μετεγγραφή 
είναι διαζευγμένοι, για τον υπολογισμό του οικογενει¬ 
ακού εισοδήματος υπολογίζεται το εισόδημα - όπως 
προσδιορίστηκε ανωτέρω - και των δύο γονέων, εκτός 
εάν έχει ανατεθεί με δικαστική απόφαση η επιμέλεια 
στον ένα γονέα, οπότε υπολογίζεται το εισόδημα μόνου 
αυτού. Στην περίπτωση που ο φοιτητής είναι ορφανός 
και από τους δύο γονείς υπολογίζεται το εισόδημα του 
έχοντος την επιμέλεια, στην φορολογική δήλωση του 
οποίου εμφανίζεται ως προστατευόμενο μέλος. 

γ) Μέλη της οικογένειας: Ο επιτυχών που αιτείται 
την μετεγγραφή του και όσοι άλλοι εμφανίζονται στην 
φορολογική δήλωση τρέχοντος έτους των γονέων του, 


για τους οποίους υπολογίστηκε εισόδημα, ως προστα- 
τευόμενα μέλη καθώς και οι υπόχρεοι στην υποβολή της 
δήλωσης. Σε περίπτωση που ο επιτυχών είναι έγγαμος, 
υπολογίζονται ως μέλη της οικογένειάς του ο/η σύζυγος 
καθώς και τα τέκνα που αυτός είχε δηλώσει. 

γ) Κατά κεφαλήν εισόδημα: Το πηλίκο που προκύπτει 
από τη διαίρεση του ετήσιου οικογενειακού εισοδήμα¬ 
τος όπως ορίστηκε ανωτέρω με το συνολικό αριθμό 
των μελών της οικογένειας του αιτούντος. 

δ) Μόρια εισαγωγής: τα μόρια βαθμολογίας που συ¬ 
γκέντρωσε ο επιτυχών από τη συμμετοχή του στις 
πανελλαδικές εξετάσεις. Προκειμένου για επιτυχόντες 
που βαθμολογήθηκαν με διαφορετική κλίμακα, όπως 
οι απόφοιτοι Επαγγελματικών Λυκείων Ομάδας Α, τα 
μόριά τους υπολογίζονται με αριθμητική αναγωγή σε 
ενιαία κλίμακα με μέγιστο τα 20.000 μόρια ή αντιστοί- 
χως 22.000 ή 24.000 αν πρόκειται για Σχολή/Τμήμα με 
ειδικό μάθημα/μαθήματα. 

ε) Πόλη: το πολεοδομικό συγκρότημα, το οποίο μπορεί 
να απαρτίζεται από έναν ή περισσότερους Δήμους κατά 
την έννοια του άρθρου 1 του Ν. 3852/2010 (Α' 87), όπως 
τα πολεοδομικά συγκροτήματα Αττικής και Θεσσαλο¬ 
νίκης, το κάθε ένα εκ των οποίων νοείται ως μία πόλη. 

Άρθρο 2 - Αριθμός μετεγγραφόμενων 

1. Ο αριθμός των μετεγγραφόμενων είναι ίσος με το 
15% του συνολικού αριθμού των εισακτέων, κατά το 
έτος αναφοράς, ανά Σχολή ή Τμήμα των Α.Ε.Ι. ή με¬ 
γαλύτερο του ανωτέρω ποσοστού, το οποίο δύνανται 
να εισηγηθούν αιτιολογημένα οι Σχολές ή τα Τμήματα 
εκάστου ΑΕΙ σύμφωνα με την παράγραφο 5 του άρθρου 
21 του Ν. 4332/2015. Σε περίπτωση δεκαδικού υπολοίπου, 
κατά τον αριθμητικό υπολογισμό των θέσεων, γίνεται 
στρογγυλοποίηση στην αμέσως μεγαλύτερη ακέραιη 
μονάδα. 

2. Δεν εμπίπτουν στο ποσοστό της παραγράφου 2 του 
παρόντος άρθρου, και μετεγγράφονται χωρίς μοριοδό- 
τηση, οι ακόλουθες κατηγορίες: 

α) Τα τέκνα των θυμάτων της τρομοκρατίας, που ανα- 
φέρονται στην παρ. 1 του άρθρου 1 του Ν. 1897/1990 
(Α' 120), τα οποία έχουν δικαίωμα μετεγγραφής στην 
πόλη που ο γονέας ή ο έχων την επιμέλεια δηλώνει ως 
μόνιμη κατοικία του και 

β) Φοιτητές που έχουν αναπηρία (σωματική, διανο¬ 
ητική ή ψυχική) 67% και άνω, πιστοποιούμενη από το 
Κέντρο Πιστοποίησης Αναπηρίας (ΚΕ.Π.Α.) ή φοιτητές, 
που πάσχουν από τις αναφερόμενες στο παράρτημα της 
υπ’ αριθμ. Φ.151/17897/Β6/2014 (Β' 358) κοινής υπουργικής 
απόφασης παθήσεις, όπως αυτή εκάστοτε τροποποιεί¬ 
ται ή αντικαθίσταται, ή έχουν πραγματοποιήσει δωρεά 
οργάνου ή μυελού των οστών. Οι φοιτητές αυτοί έχουν 
δικαίωμα μετεγγραφής στην πόλη, που ο γονέας ή ο 
έχων την επιμέλεια δηλώνει ως μόνιμη κατοικία ή στην 
πόλη, που πιθανώς τους παρέχεται ιατρική μέριμνα, 
σύμφωνα με βεβαίωση της επιτροπής της υπ’ αριθμ. 
Φ.151/17897/Β6/2014 (Β' 358) κοινής υπουργικής απόφα¬ 
σης ή στην πλησιέστερη στις ανωτέρω πόλη εντός της 
ιδίας περιφέρειας, όπου λειτουργεί αντίστοιχη Σχολή 
ή Τμήμα. 

Αρθρο 3 - Μοριοδότηση των αιτήσεων 

Χορήγηση του δικαιώματος μετεγγραφής πραγματο¬ 
ποιείται κατά φθίνουσα σειρά του συνόλου των μορίων, 
που ο δικαιούχος σωρεύει από τα κάτωθι κριτήρια: 

α) Το κατά κεφαλήν εισόδημα του δικαιούχου - εφόσον 
διαθέτει ίδιο εισόδημα - και των μελών της οικογένειάς 
του, για το τρέχον οικονομικό έτος, δεν υπερβαίνουν 
αυτοτελώς και τα δύο το ποσό των τριών χιλιάδων 
(3.000) ευρώ, σύμφωνα με τα οριζόμενα στον Κώδικα 
Φορολογίας Εισοδήματος. (Μόρια 5). 

β) Το κατά κεφαλήν εισόδημα του δικαιούχου - εφόσον 
διαθέτει ίδιο εισόδημα - και των μελών της οικογένειάς του, 
για το τρέχον οικονομικό έτος, δεν υπερβαίνουν αυτο¬ 
τελώς και τα δύο το ποσό των έξι χιλιάδων (3.001, 01 
έως 6.000) ευρώ, σύμφωνα με τα οριζόμενα στον Κώδικα 
Φορολογίας Εισοδήματος. (Μόρια 4). 

γ) Το κατά κεφαλήν εισόδημα του δικαιούχου - εφόσον 
διαθέτει ίδιο εισόδημα - και των μελών της οικογένειάς του, 
για το τρέχον οικονομικό έτος, δεν υπερβαίνουν αυτο¬ 
τελώς και τα δύο το ποσό των εννέα χιλιάδων (6.001, 01 
έως 9.000) ευρώ, σύμφωνα με τα οριζόμενα στον Κώδικα 
Φορολογίας Εισοδήματος. (Μόρια 3). 

Κατά κεφαλήν εισόδημα μεγαλύτερο των εννέα χιλιά¬ 
δων (9.000) ευρώ δεν μοριοδοτείται. 

Προκειμένου ο αϊτών να μοριοδοτηθεί σύμφωνα με τα 
ανωτέρω για το εισόδημά του τρέχοντος οικονομικού 
έτους, δηλώνει στην ηλεκτρονική αίτησή του το ΑΦΜ 
και το ΑΜΚΑ τόσο του ιδίου όσο και των γονέων του. 
Τα ανωτέρω στοιχεία (ΑΦΜ και ΑΜΚΑ) δηλώνονται από 
τον αιτούντα και στην περίπτωση που είτε ο ίδιος είτε 
οι γονείς αυτού δεν υπόκεινται σύμφωνα με τις ισχύ- 
ουσες διατάξεις σε υποχρέωση υποβολής φορολογικής 
δήλωσης. 

Η μοριοδότηση των περιπτώσεων α' έως και γ' γίνεται 
πάντα διαζευκτικώς, λαμβάνεται δε κατ’ αυτήν υπόψη 
το υψηλότερο μεταξύ του ατομικού εισοδήματος του 
αιτούντος εφόσον υφίσταται και του κατά κεφαλήν ει¬ 
σοδήματος των μελών της οικογένειάς του, όπως ορί¬ 
ζεται ανωτέρω, το οποίο προκύπτει από τη φορολογική 
δήλωση του τρέχοντος οικονομικού έτους. Η φορολο¬ 
γική δήλωση και κάθε τροποποίηση αυτής πρέπει να 
έχει υποβληθεί μέχρι την καταληκτική ημερομηνία της 
υποβολής των αιτήσεων μετεγγραφής. 

δ) Ο δικαιούχος να είναι ορφανός και από τους δύο 
γονείς (Μόρια 3). 

ε) Ο δικαιούχος να είναι μέλος πολύτεκνης οικογέ¬ 
νειας (Μόρια 2). 

στ) Ο δικαιούχος να είναι μέλος τρίτεκνης οικογένειας 
(Μόριο 1). 

ζ) Ο δικαιούχος να έχει αδελφό ή αδελφή, φοιτητή του 
προπτυχιακού κύκλου σπουδών, εφόσον δεν είναι ήδη 
κάτοχος πτυχίου, μεταπτυχιακού ή διδακτορικού τίτλου, 
που φοιτά σε Πανεπιστήμιο ή Τ.Ε.Ι. ή στις Ανώτατες 
Εκκλησιαστικές Ακαδημίες ή στην Ανώτατη Σχολή Παι¬ 
δαγωγικής και Τεχνολογικής Εκπαίδευσης (Α.Σ.ΠΑΙ.Τ,Ε,), 
καθώς και στις Ανώτερες Σχολές Τουριστικής Εκπαίδευ¬ 
σης του Υπουργείου Οικονομίας, Υποδομών, Ναυτιλίας 
και Τουρισμού, διαφορετικής πόλης της μόνιμης κατοι¬ 
κίας των γονέων τους ή ο δικαιούχος να ανήκει στην 
κατηγορία των πολύδυμων τέκνων που συμμετείχαν, το 
ίδιο σχολικό έτος, στις πανελλαδικές εξετάσεις (Μόριο 
1). Στην περίπτωση που ο αϊτών διαθέτει περισσότερους 
του ενός αδελφούς/ες με την ιδιότητα του φοιτητή λαμ¬ 
βάνει ένα (1) μόριο συνολικά, ομοίως στην περίπτωση 
που συμπίπτει η ιδιότητα του αδελφού/αδελφής φοιτη¬ 
τή προπτυχιακού κύκλου σπουδών και του πολύδυμου 
αδελφού στο ίδιο πρόσωπο, ο αϊτών λαμβάνει ένα (1) 
μόριο για τα κριτήρια αυτά. 


Στις ως άνω περιπτώσεις, μεταξύ του τόπου κατοικίας 
των γονέων ή του έχοντος την επιμέλεια και του τόπου 
σπουδών του αδελφού, προτεραιότητα για τη μετεγ¬ 
γραφή έχει ο τόπος, που δεν είναι η πόλη της Αθήνας 
ή της Θεσσαλονίκης. 

η) Ο δικαιούχος να έχει γονείς, τέκνα, αδέλφια ή σύ¬ 
ζυγο που έχουν αναπηρία 67% και άνω, πιστοποιούμε¬ 
νης από το Κέντρο Πιστοποίησης Αναπηρίας (ΚΕ.Π.Α.) ή 
έχουν παθήσεις που αναφέρονται στο παράρτημα της 
υπ’ αριθμ. Φ. 151/17897/Β6/2014 (Β' 358) κοινής υπουργικής 
απόφασης όπως τροποποιήθηκε και ισχύει (Μόριο 1). 
Ο αϊτών λαμβάνει το ανωτέρω οριζόμενο ένα (1) μόριο, 
ανεξαρτήτως του αριθμού των ατόμων που περιλαμ¬ 
βάνονται στις ανωτέρω αναφερόμενες περιπτώσεις. 

θ) Ο δικαιούχος να είναι ορφανός από τον έναν γονέα 
ή να είναι τέκνο άγαμης μητέρας (Μόριο 1). 

Σε περίπτωση ισοψηφίας κατά την ανωτέρω μοριο- 
δότηση λαμβάνονται υπόψη τα μόρια εισαγωγής στα 
Α.Ε.Ι. των αιτούντων κατά φθίνουσα σειρά κατάταξης. 

Άρθρο 4 - Διαδικασία υποβολής αίτησης μετεγγραφής 

1. Οι δικαιούχοι μετεγγραφής έχουν δικαίωμα υπο¬ 
βολής μίας (1) μόνο ηλεκτρονικής αίτησης στο Υπουρ¬ 
γείο Πολιτισμού, Παιδείας και Θρησκευμάτων, εντός 
αποκλειστικής προθεσμίας δέκα (10) ημερών μετά την 
ολοκλήρωση της διαδικασίας εγγραφής των πρωτοε¬ 
τών φοιτητών εκάστου ακαδημαϊκού έτους. Η ανωτέρω 
προθεσμία γνωστοποιείται με ανακοίνωση του Υπουρ¬ 
γείου Πολιτισμού, Παιδείας και Θρησκευμάτων. Στην 
ανωτέρω ηλεκτρονική αίτηση οι αιτούντες δηλώνουν 
ένα ή περισσότερα από τα αναφερόμενα στο άρθρο 3 
κριτήρια για τα οποία δύνανται να μοριοδοτηθούν και 
τις αντίστοιχες Σχολές ή Τμήματα έως δύο (2) διαφο¬ 
ρετικών ΑΕΙ, όπου επιθυμούν να μετεγγραφούν. Στην 
ανωτέρω ηλεκτρονική αίτηση οι δικαιούχοι μετεγγρα¬ 
φής δεσμεύονται να υποβάλλουν τα δικαιολογητικά, που 
αποδεικνύουν την συνδρομή των δηλωθέντων κριτηρίων 
μοριοδότησης. Η ηλεκτρονική αίτηση επέχει θέση υπεύ¬ 
θυνης δήλωσης κατά την έννοια και με τις συνέπειες 
του Ν. 1599/1986 (Α' 75). 

2. Οι δικαιούχοι μετεγγραφής που υπάγονται στα 
στοιχεία α και β της παραγράφου 2, του άρθρου 2 της 
παρούσης απόφασης και μετεγγράφονται εκτός του 
ποσοστού 15% του συνολικού αριθμού των εισακτέων, 
υποβάλουν ηλεκτρονική αίτηση εντός της ιδίας προθε¬ 
σμίας, που ανακοινώνεται από το Υπουργείο Πολιτισμού, 
Παιδείας και Θρησκευμάτων, στην οποία δηλώνουν τη 
Σχολή ή το Τμήμα, που επιθυμούν να μετεγγραφούν. 

3. Μετά τη λήξη της προθεσμίας υποβολής των αι¬ 
τήσεων και την επεξεργασία των εισοδηματικών στοι¬ 
χείων των αιτούντων που δηλώνουν ότι επιθυμούν να 
μοριοδοτηθούν για τα κριτήρια των στοιχείων α, β και γ 
του άρθρου 3 της παρούσης, καταρτίζεται ονομαστικός 
πίνακας ανά Σχολή ή Τμήμα των αιτούντων τη χορήγηση 
μετεγγραφής κατά φθίνουσα σειρά των μορίων, που συ¬ 
γκέντρωσαν σύμφωνα με τα μοριοδοτούμενα κριτήρια 
του άρθρου 3 της παρούσης απόφασης. 

4. Ο Υπουργός Πολιτισμού, Παιδείας και Θρησκευμά¬ 
των κυρώνει τον πίνακα με την επιφύλαξη του ελέγχου 
των δικαιολογητικών, που οι επιτυχόντες δεσμεύτηκαν 
στην αίτησή τους να προσκομίσουν προκειμένου να 
ελεγχθούν στα ΑΕΙ, σύμφωνα με τα κατωτέρω αναφε¬ 
ρόμενα. 

5. Η ανωτέρω απόφαση κύρωσης του πίνακα των δι¬ 
καιούχων μετεγγραφή ανά Σχολή ή Τμήμα κοινοποι¬ 
είται στις Γραμματείες των Σχολών/Τμημάτων. Οι με- 
τεγγραφέντες ενημερώνονται μέσω του ηλεκτρονικού 
πληροφοριακού συστήματος και καλούνται εντός δέκα 
(10) εργασίμων ημερών να προσέλθουν προσωπικά ή 
μέσω νομίμως εξουσιοδοτούμενου εκπροσώπου τους 
στη Γραμματεία της Σχολής ή του Τμήματος υποδοχής 
προσκομίζοντας όλα τα δικαιολογητικά, που είχαν δε¬ 
σμευτεί με την αίτησή τους ότι θα υποβάλλουν. 

6. Οι Γραμματείες των Σχολών/Τμημάτων ενημερώ¬ 
νουν το συντομότερο δυνατό τον υποψήφιο και μετά 
από τον έλεγχο των δικαιολογητικών του φακέλου του, 
εάν γίνεται δεκτός για εγγραφή στη Σχολή/Τμήμα υπο¬ 
δοχής, ώστε να προβεί στις απαραίτητες ενέργειες για 
τη διαγραφή του από τη Σχολή/Τμήμα προέλευσης και 
την ολοκλήρωση της εγγραφής του στη Σχολή/Τμήμα 
υποδοχής. 

7. Σε περίπτωση που η δήλωση από τον αιτούντα των 
στοιχείων της αίτησης, που συνιστούν προϋπόθεση για 
τη χορήγηση της μετεγγραφής καθώς και η συνδρο¬ 
μή των μοριοδοτημένων κριτηρίων του άρθρου 3 της 
παρούσης, δεν αποδειχθεί από τα υποβληθέντα δικαι- 
ολογητικά, η Γ ραμματεία του Τμήματος/Σχολής ενημε¬ 
ρώνει περί τούτου εγγράφως το Υπουργείο Πολιτισμού, 
Παιδείας και Θρησκευμάτων, προκειμένου να προβεί 
στην ακύρωση της ηλεκτρονικής αίτησης. Στη συνέχεια 
τροποποιείται από τον Υπουργό Πολιτισμού, Παιδείας 
και Θρησκευμάτων ο κυρωμένος πίνακας δικαιούμενων 
μετεγγραφή ως προς τη διαγραφή του αιτούντος. 

8. Οι αιτούντες στους οποίους χορηγείται μετεγγραφή 
χωρίς μοριοδότηση σύμφωνα με τα ανωτέρω οριζόμενα, 
καλούνται τόσο μέσω του ηλεκτρονικού πληροφοριακού 
συστήματος όσο και με δελτίο τύπου του Υπουργείου 
Πολιτισμού, Παιδείας και Θρησκευμάτων να προσέλθουν 
στη Γ ραμματεία της Σχολής/ Τ μήματος, όπου έχουν 
αιτηθεί τη μετεγγραφή και να υποβάλλουν τα οριζόμε¬ 
να στην παρ. 9 του άρθρου 5 της παρούσης απόφασης 
δικαιολογητικά. 

9. Οι μετεγγραφόμενοι φοιτητές μπορούν να κάνουν 
χρήση των διατάξεων του άρθρου 35 του Ν. 4115/2013 
(Α' 24) για την αναγνώριση μαθημάτων. 

Άρθρο 5 - Δικαιολογητικά 

Οι δικαιούχοι μετεγγραφής καλούνται από τις Σχολές 
ή τα Τμήματα για τα οποία έχουν υποβάλει αίτηση με¬ 
τεγγραφής να υποβάλλουν τα κάτωθι δικαιολογητικά, 
από τα οποία προκύπτει η συνδρομή των κριτηρίων 
του άρθρου 3 της παρούσης απόφασης, για τα οποία 
έχουν μοριοδοτηθεί 

1. Εκτύπωση της ηλεκτρονικής αίτησης μετεγγραφής. 

2. Βεβαίωση εγγραφής στο Τμήμα προέλευσης. 

3. Πιστοποιητικό οικογενειακής κατάστασης, από το 
Δήμο, που έχει εκδοθεί εντός του έτους 2015. 

4. Ληξιαρχική πράξη θανάτου του αποβιώσαντος γο¬ 
νέα, εάν ο φοιτητής έχει μοριοδοτηθεί ως ορφανός από 
τον ένα ή και από τους δύο γονείς. 

5. Αντίγραφο του εκκαθαριστικού σημειώματος που 
αντιστοιχεί στους ΑΦΜ, που ο δικαιούμενος μετεγγρα¬ 
φής δήλωσε στην αίτησή του και από τους οποίους 
προκύπτει το κατά κεφαλή εισόδημα κατά το οικονομικό 
έτος αναφοράς, σε περίπτωση που ο αϊτών έχει μοριο- 
δοτηθεί για τα εισοδήματα του τρέχοντος οικονομικού 


έτους. Σε περίπτωση που δεν έχει υποβληθεί φορολο¬ 
γική δήλωση για το τρέχον οικονομικό έτος, ο αϊτών 
ή/και οι γονείς υποβάλλουν υπεύθυνη δήλωση του Ν. 
1599/1986 (Α' 75) θεωρημένη από την αρμόδια ΔΟΥ, για 
το λόγο απαλλαγής τους από την υποχρέωση υποβολής. 

6. Πιστοποιητικό αναπηρίας του οικείου Κέντρου Πι¬ 
στοποίησης Αναπηρίας (ΚΕΠΑ) στην περίπτωση που ο 
αϊτών μοριοδοτείται λόγω αναπηρίας 67% και άνω γο¬ 
νέων ή τέκνων ή αδελφών ή συζύγων. Επισημαίνεται ότι 
στις περιπτώσεις όπου έχει χορηγηθεί πριν την 1.9.2011 
επ’ αόριστον ποσοστό αναπηρίας, από τις Πρωτοβάθ¬ 
μιες Υγειονομικές Επιτροπές των Νομαρχιών, της Πε¬ 
ριφέρειας ή των Φορέων Κοινωνικής Ασφάλισης, ή από 
Ανώτατες Υγειονομικές Επιτροπές Στρατού, Ναυτικού, 
Αεροπορίας και Ελληνικής Αστυνομίας, δεν απαιτείται 
εκ νέου εξέταση από τις υγειονομικές επιτροπές του 
ΚΕΠΑ. 

7. Στην περίπτωση που ο αϊτών μοριοδοτείται λόγω 
αδελφού ή αδελφής, που είναι φοιτητής/φοιτήτρια προ¬ 
πτυχιακού κύκλου σπουδών: 

α) Βεβαίωση Τμήματος ή Σχολής, από την οποία να 
προκύπτει ότι ο/η αδελφός/αδελφή είναι, κατά την ημε¬ 
ρομηνία υποβολής της αίτησης, φοιτητής του προπτυ¬ 
χιακού κύκλου σπουδών και 

β) Υπεύθυνη δήλωση του/της αδελφού/αδελφής, που 
είναι φοιτητής ότι δεν είναι ήδη κάτοχος πτυχίου, με¬ 
ταπτυχιακού ή διδακτορικού τίτλου, θεωρημένη για το 
γνήσιο της υπογραφής από αρμόδια αρχή. 

8. Αντίγραφο πράξης συνταξιοδότησης του γονέα ή 
οποιοδήποτε άλλο πιστοποιητικό αποδεικνύει ότι εμπί¬ 
πτει στις διατάξεις της παρ. 1 του άρθρου 1 του Ν. 1897/ 
1990 (Α' 120), στην περίπτωση που ο αϊτών δηλώνει ότι 
είναι τέκνο θυμάτων τρομοκρατίας 

9. Αντίγραφο της αίτησης - δήλωσης για συμμετοχή 
στις πανελλαδικές εξετάσεις των Γ.Ε.Λ. ή των ΕΠΑ.Λ. του 
έτους υποβολής του μηχανογραφικού δελτίου του/των 
άλλου/άλλων αδελφού/αδελφών, στην περίπτωση που 
ο αϊτών μοριοδοτείται επειδή ανήκει στην κατηγορία 
πολύδυμων τέκνων που συμμετείχαν το ίδιο σχολικό 
έτος στις πανελλαδικές εξετάσεις: 

10. Στην περίπτωση που ο αϊτών μετεγγράφεται λόγω 
αναπηρίας (σωματικής, διανοητικής ή ψυχικής) 67% και 
άνω ή πάσχει από τις αναφερόμενες στο παράρτημα 
της υπ’ αριθμ. Φ.151/17897/Β6/2014 (Β' 358) κοινής υπουρ¬ 
γικής απόφασης παθήσεις ή έχει πραγματοποιήσει δω¬ 
ρεά οργάνου ή μυελού των οστών: 

- πιστοποιητικό ΚΕΠΑ από το οποίο προκύπτει ανα¬ 
πηρία σωματική, διανοητική ή ψυχική 67% και άνω, ή 

- πιστοποιητικό από το οποίο να προκύπτουν οι ανα¬ 
φερόμενες, στο παράρτημα της υπ’ αριθμ. Φ.151/17897/ 
Β6/2014 (Β' 358) κοινής υπουργικής απόφασης παθήσεις, ή 

- έγγραφο που πιστοποιεί ότι ο αϊτών έχει πραγματο¬ 
ποιήσει δωρεά οργάνου ή μυελού των οστών. 

11. Βεβαίωση της Επιτροπής της υπ’ αριθμ. Φ. 151/17897/ 
Β6/2014 (Β' 358) κοινής υπουργικής απόφασης από την 
οποία προκύπτει η πόλη, στην οποία παρέχεται στον 
φοιτητή ιατρική μέριμνα, στην περίπτωση που ο φοι¬ 
τητής δικαιούται μετεγγραφής λόγω αναπηρίας (σω¬ 
ματικής, διανοητικής ή ψυχικής) 67% και άνω, ή πάσχει 
από τις αναφερόμενες, στο παράρτημα της υπ’ αριθμ. 
Φ.151/17897/Β6/2014 (Β' 358) κοινής υπουργικής απόφα¬ 
σης παθήσεις. 

12. Βεβαίωση μόνιμης κατοικίας γονέων, στην περί¬ 
πτωση που ο αϊτών μοριοδοτείται επειδή έχει αδελφό ή 
αδελφή φοιτητή/φοιτήτρια προπτυχιακού κύκλου σπου¬ 
δών ή είναι τέκνο θύματος τρομοκρατίας, σύμφωνα με 
την παρ. 1 του άρθρου 1 του Ν. 1897/1990 (Α' 120) ή επειδή 
είναι φοιτητής με αναπηρία (σωματική, διανοητική ή 
ψυχική) 67% και άνω, ή πάσχει από τις αναφερόμε- 
νες, στο παράρτημα της υπ’ αριθμ. Φ. 151/17897/Β6/2014 
(Β' 358) κοινής υπουργικής απόφασης παθήσεις ή έχει 
πραγματοποιήσει δωρεά οργάνου ή μυελού των οστών. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 
-♦- 

Αριθμ. 143458/Ζ1 (2) 

Μεταφορά θέσεων φοίτησης στελεχών Ενόπλων 
Δυνάμεων και Σωμάτων Ασφαλείας. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 1 και 2 του Ν. 4009/2011 «Δομή, λειτουρ¬ 
γία και διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(ΦΕΚ 195 Α'), 

β) του άρθρου 29 του Ν. 4327/2015 «Επείγοντα μέτρα 
για την Πρωτοβάθμια, Δευτεροβάθμια και Τριτοβάθμια 
Εκπαίδευση και άλλες διατάξεις» (ΦΕΚ 50 Α'), 
γ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (Α' 98), 
δ) του Π.δ. 24/2015 (ΦΕΚ 20 Α') «Σύσταση μετονομα- 
σίας Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων», 

ε) του Π.δ. 65/2015 (ΦΕΚ 106 Α') «Διορισμός Υπουργών, 
Αναπληρωτών Υπουργών και Υφυπουργών», 
στ) της υπ’ αριθμ. 139804/Β1/4-9-2014 (ΦΕΚ 2492 Β') 
υπουργικής απόφασης «Αντιστοιχίες Πανεπιστημιακών 
Τμημάτων» καθώς και τις ισχύουσες αντιστοιχίες για 
τις Ανώτατες Εκκλησιαστικές Ακαδημίες, 
ζ) της υπ’ αριθμ. 140277/Ε5/5-9-2014 (ΦΕΚ 2435 Β') 
υπουργικής απόφασης «Αντιστοιχίσεις Τμημάτων Τ.Ε.Ι. 
που αφορούν στη διαδικασία μεταφοράς θέσεων εισα¬ 
γωγής στα Α.Ε.Ι.». 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 Πεδίο εφαρμογής 

Οι φοιτητές των Α.Ε.Ι., οι οποίοι είναι μόνιμα υπηρετού- 
ντες στις Ένοπλες Δυνάμεις και στα Σώματα Ασφαλείας, 
δικαιούνται να μεταφέρουν, κατά τις κείμενες διατάξεις, 
τη θέση φοίτησής τους σε αντίστοιχη Σχολή ή Τμήμα 
Πανεπιστημίου, εφόσον είναι φοιτητές Πανεπιστημίου 
και σε αντίστοιχη Σχολή ή Τμήμα Τ.Ε.Ι., εφόσον είναι 
φοιτητές Τ.Ε.Ι., που εδρεύει στην πόλη όπου υπηρετούν. 


Σε περίπτωση που δεν υφίσταται αντίστοιχη Σχολή ή 
Τμήμα Α.Ε.Ι. στον τόπο αυτό, οι ανωτέρω δύνανται να 
μεταφέρουν τη θέση φοίτησής τους στο πλησιέστερο 
Α.Ε.Ι. της πόλης όπου υπηρετούν. 

Άρθρο 2 

Διαδικασία υποβολής αίτησης μεταφοράς 
θέσης φοίτησης 

Οι ενδιαφερόμενοι καλούνται να υποβάλουν αίτηση 
για τη μεταφορά της θέσης φοίτησης από την 15η Σε¬ 
πτεμβρίου έως και την 15η Οκτωβρίου εκάστου έτους, 
στη Σχολή ή στο Τμήμα του ΑΕΙ υποδοχής. 

Η αίτησή τους θα συνοδεύεται από πιστοποιητικό 
σπουδών ή βεβαίωση εγγραφής στο Τμήμα επιτυχί¬ 
ας ή φοίτησής τους, και από πρόσφατο πιστοποιητικό 
υπηρεσιακών μεταβολών, στο οποίο θα αναγράφεται η 
πόλη, όπου υπηρετούν ή πρόσφατη βεβαίωση από το 
καθ’ ύλην αρμόδιο όργανο. 

Αφού διαπιστωθεί η ύπαρξη αντιστοιχίας σύμφωνα με 
τις με αρ. 139804/Β1/4-9-2014 (ΦΕΚ 2492 Β') και 140277/ 
Ε5/5-9-2014 (ΦΕΚ 2435 Β') υπουργικές αποφάσεις και 
η συνδρομή των προαναφερόμενων προϋποθέσεων, η 
Γραμματεία της Σχολής ή του Τμήματος υποδοχής ενη¬ 
μερώνει τον ενδιαφερόμενο για τη μεταφορά της θέσης 
φοίτησής του, και προβαίνει στην εγγραφή του, εφόσον 
αποσταλεί υπηρεσιακά ο φάκελος του με τη βεβαίωση 
διαγραφής από το Τμήμα προέλευσης κατόπιν σχετικής 
αίτησης του ενδιαφερομένου. 

Άρθρο 3 

Οι μεταφερόμενοι φοιτητές δύνανται να κάνουν χρήση 
των διατάξεων του άρθρου 35 του Ν. 4115/2013 (Α' 24). 

Άρθρο 4 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 
-♦- 

Αριθμ. 143460/Ζ1 (3) 

Ρύθμιση θεμάτων της παραγράφου 7 του άρθρου 22 
του Ν. 4332/2015 (ΦΕΚ 76 Α'). 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις παραγράφους 1 έως 7 του άρθρου 22 του Ν. 4332/ 
2015 (ΦΕΚ 76 Α') «Τροποποίηση διατάξεων Κώδικα Ελ¬ 
ληνικής Ιθαγένειας-Τροποποίηση του Ν. 4521/2014 για 
την προσαρμογή της ελληνικής νομοθεσίας στις οδη¬ 
γίες του Ευρωπαϊκού Κοινοβουλίου και του Συμβουλίου 
2011/98/ΕΕ σχετικά με την ενιαία διαδικασία υποβολής 
αίτησης για τη χορήγηση στους πολίτες τρίτων χωρών 
ενιαίας άδειας διαμονής και εργασίας στην επικράτεια 
κράτους-μέλους και σχετικά με κοινό σύνολο δικαιω¬ 
μάτων για τους εργαζομένους από τρίτες χώρες που 
διαμένουν νομίμους σε κράτος-μέλος και 2014/36/ΕΕ 

σχετικά με τις προϋποθέσεις εισόδου και διαμονής πο¬ 
λιτών τρίτων χωρών με σκοπό την εποχιακή εργασία 
και άλλες διατάξεις». 

2. Το Π.δ. 24/2015 (ΦΕΚ 20 Α') «Σύσταση μετονομασίας 
Υπουργείων, μεταφορά της Γενικής Γραμματείας Κοι¬ 
νωνικών Ασφαλίσεων». 

3. Το Π.δ. 65/2015 (ΦΕΚ 106 Α') «Διορισμός Υπουργών, 
Αναπληρωτών Υπουργών και Υφυπουργών». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Μετά την ολοκλήρωση της διαδικασίας μετεγγραφής 
των επιτυχόντων σε θέση εισαγωγής κατά το ακαδημα¬ 
ϊκό έτος 2014-2015 στις Σχολές ή τα Τμήματα Αρχιτε¬ 
κτονικής, σύμφωνα με τα οριζόμενα στις παραγράφους 
1 έως 6 του άρθρου 22 του Ν. 4332/2015 (ΦΕΚ 76 Α'), 
οι Σχολές ή τα Τμήματα Αρχιτεκτονικής, αποστέλουν 
στο Υπουργείο Πολιτισμού, Παιδείας και Θρησκευμάτων 
τον οριστικό κατάλογο των φοιτητών, στους οποίους 
χορηγήθηκε μετεγγραφή. 

Όσοι εκ των αιτούμενων φοιτητών δεν μετεγγραφούν, 
σύμφωνα με τις ανωτέρω διατάξεις, καλούνται να υπο¬ 
βάλλουν αίτηση εντός αποκλειστικής προθεσμίας, στην 
οποία δηλώνουν εάν επιθυμούν: 

α) Να μετεγγραφούν σε άλλη Σχολή ή Τμήμα στον 
τόπο, που επιθυμούν, μεταξύ αυτών που έχουν δηλω¬ 
θεί στο μηχανογραφικό δελτίου υποψηφίου κατά το 
σχολικό έτος 2013-2014, και στην οποία οι υποψήφιοι 
είχαν δυνατότητα εισαγωγής με βάση τα μόρια, που 
συγκέντρωσαν στις πανελλήνιες εισαγωγικές εξετάσεις 
του σχολικού έτους 2013-2014. 

β) Να εξασφαλιστεί κατά προτεραιότητα και κατ’ εξαί¬ 
ρεση των σχετικών διατάξεων, η στέγαση και η σίτισή 
τους στις φοιτητικές εστίες και στις υποδομές σίτισης, 
που διαθέτουν τα Τμήματα ή οι Σχολές επιτυχίας τους. 

Μετά την παραλαβή των αιτήσεων το Υπουργείο Πο¬ 
λιτισμού, Παιδείας και Θρησκευμάτων αποστέλλει πί¬ 
νακα με τους προς μετεγγραφή φοιτητές στα αρμόδια 
Ιδρύματα, καθώς και αντίστοιχο πίνακα με τους κατά 
προτεραιότητα δικαιούχους σίτισης και στέγασης στους 
αρμόδιους φορείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 
-♦- 

Αριθμ. Φ.253.1/143697/Α5 (4) 

Καθορισμός αριθμού παρεχομένων θέσεων του Ελλη¬ 
νικού Ανοικτού Πανεπιστημίου (ΕΑΠ) για φοιτητές 
προπτυχιακών προγραμμάτων για το ακαδημαϊκό 
έτος 2016-2017. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις του άρθρου 5 παρ. 4 του Ν. 2552/1997 
«Ελληνικό Ανοικτό Πανεπιστήμιο και άλλες διατάξεις» 
(ΦΕΚ 266 Α'), όπως επανήλθε σε ισχύ και αντικαταστά- 
θηκε με το άρθρο 36 του Ν. 4115/2013 (ΦΕΚ 24 Α'), 


2. τις διατάξεις του άρθρου 14 παρ. 16 και 52 εδ. 4 
του Ν. 2817/2000 «Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις» (ΦΕΚ 78 Α'), 

3. τις διατάξεις του άρθρου 35 του Ν. 3794/2009 «Ρύθ¬ 
μιση θεμάτων του πανεπιστημιακού και τεχνολογικού 
τομέα της ανώτατης εκπαίδευσης και άλλες διατάξεις» 
(ΦΕΚ 156 Α') όπως τροποποιήθηκε και ισχύει, 

4. τις διατάξεις του άρθρου 80 παρ. 22α του Ν. 4009/ 
2011 «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευτι¬ 
κών ιδρυμάτων» (ΦΕΚ 195 Α'), 

5. τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του Π.δ. 63/2005 (ΦΕΚ 98 
Α'), κατ’ εφαρμογή των οποίων βεβαιώνεται ότι από τις 
διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού, 

6. τις διατάξεις του Π.δ. 65/2015 (ΦΕΚ 106 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

7. την εισήγηση της Διοικούσας Επιτροπής του ΕΑΠ, 
η οποία διατυπώθηκε στην αριθμ. 274/23-6-2015 συνε¬ 
δρίασή της, 

8. την υπ’ αριθμ. πρωτ. 132288/Β2/24-8-2015 εισήγηση 
της Γ ενικής Διεύθυνσης Οικονομικών Υπηρεσιών ότι δεν 
προκαλείται επιπρόσθετη δαπάνη σε βάρος του προϋ¬ 
πολογισμού του ΥΠΟΠΑΙΘ, αποφασίζουμε: 

1. Τον καθορισμό του αριθμού των παρεχομένων θέ¬ 
σεων του ΕΑΠ στις 4640 για φοιτητές προπτυχιακών 
προγραμμάτων για το ακαδημαϊκό έτος 2016-2017, οι 
οποίες κατανέμονται ως ακολούθως: 


Σπουδές στις Φυσικές Επιστήμες 

150 

Πληροφορική 

800 

Διοίκηση Επιχειρήσεων και Οργανισμών 

1500 

Σπουδές στον Ελληνικό Πολιτισμό 

1100 

Σπουδές στον Ευρωπαϊκό Πολιτισμό 

1000 

Ισπανική Γλώσσα και Πολιτισμός 

90 


2. Τον καθορισμό καθ’ υπέρβαση του αριθμού εισακτέ¬ 
ων σε ποσοστό 5% επί πλέον του αριθμού παρεχομέ¬ 
νων θέσεων και συγκεκριμένα 232 θέσεις στα προπτυ¬ 
χιακά προγράμματα σπουδών υποψηφίων πασχόντων 
από σοβαρές παθήσεις, οι οποίοι εμπίπτουν στις δια¬ 
τάξεις του άρθρου 35 του Ν. 3794/2009 (ΦΕΚ 156 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 
-♦- 

Αριθμ. 143221/Δ2 (5) 

Χορήγηση Άδειας Ιδιωτικού Σχολείου Δευτεροβάθμιας 
Εκπαίδευσης - Γυμνασίου. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
τ.Α'/01-9-1977). 

2. Τις διατάξεις της υποπαρ. Θ3 της παρ. Θ του άρ¬ 

θρου πρώτου του Ν. 4093/2012 (ΦΕΚ 222/τ.Α'/12-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013 - 2016», όπως τροποποιήθηκαν από 
τις διατάξεις του άρθρου 30 του Ν. 4111/2013 (ΦΕΚ 18/ 
τ.Α'/25-1-2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του Ν. 4152/2013 (ΦΕΚ107/ 
τ.Α79-5-2013) «Επείγοντα μέτρα εφαρμογής ... και 
4127/2013», του άρθρου 33 του Ν. 4186/2013 (ΦΕΚ193/ 
τ.Α'/17-9-2013) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις» της παρ. 3 του άρθρου 
έκτου του Ν. 4218/2013 (ΦΕΚ 268/τ.Α'/10-12-2013) «Κύρω¬ 
ση της Πράξης Νομοθετικού Περιεχομένου... και άλλες 
διατάξεις», του άρθρου 11 του Ν. 4229/2014 (ΦΕΚ 8/τ.Α7 
10-1-2014) «Αδεια εγκατάστασης και λειτουργίας χώ¬ 
ρου παραστάσεων.και άλλες διατάξεις», του άρθρου 

48 του Ν. 4264/2014 (ΦΕΚ 118/τ.Α715-5-2014) «Άσκηση 
εμπορικών δραστηριοτήτων και άλλες διατάξεις» και 
του άρθρου 49 του Ν. 4278/2014 (ΦΕΚ 157/τ.Α74-8-2014) 
«Φάροι, Στρατολογία και άλλες διατάξεις». 

3. Την υπ’ αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του Ν. 4093/2012» 
(ΦΕΚ 3057/τ.Β7ΐ8-11-2012), όπως τροποποιήθηκε και ισχύει 
με την αρ. 34566/ΙΑ/12-03-2013 κοινή υπουργική απόφαση 
(ΦΕΚ 756/Τ.Β703-4-2013). 

4. Την υπ’ αριθμ. 151678/1Α/3-12-2012 υπουργική απόφα¬ 
ση «Καθορισμός απαιτούμενων δικαιολογητικών για τη 
χορήγηση., και ΝΠΔΔ» (ΦΕΚ 3324/τ.Β7ΐ2-12-2012) όπως 
τροποποιήθηκε και ισχύει με την αρ. 84151/ΙΑ/20-6-2013 
υπουργική απόφαση (ΦΕΚ 1584/τ.Β721-6-2013). 

5. Την υπ’ αριθμ. 14517/Δ2/28-01-2015 αίτηση του νομί¬ 
μου εκπροσώπου της εταιρίας «ΣΧΟΛΗ ΚΑΡΑΒΑΝΑ Α.Ε.». 

6. Την υπ’ αριθμ. ΔΑ/59374/04-08-2015 (181ης/04-08-2015 
Συνεδρίασης του Δ.Σ.) απόφαση διατύπωσης γνώμης 
του ΕΟΠΠΕΠ. 

7. Το Π.δ. 65/2015 (ΦΕΚ 106/τ.Α') διορισμού της Αγ- 
γελικής-Ευφροσύνης Κιάου-Δημάκου στη θέση του 
Υπουργού Πολιτισμού, Παιδείας και Θρησκευμάτων, 
αποφασίζουμε: 

Από το σχολικό έτος 2015-2016 χορηγούμε στην εται¬ 
ρεία «ΣΧΟΛΗ ΚΑΡΑΒΑΝΑ Α.Ε.» άδεια Ιδιωτικού Σχολείου 
Δευτεροβάθμιας Εκπαίδευσης - Γυμνασίου για τρεις 
(3) αίθουσες διδασκαλίας δυναμικότητας είκοσι επτά 
(27) μαθητών έκαστη καθώς και για δύο (2) αίθουσες 
εργαστηρίων. 

Ο διακριτικός τίτλος άδειας ίδρυσης και λειτουργίας 
είναι: «Ιδιωτικό Γυμνάσιο - Σχολή Καραβάνα». 

Το Γυμνάσιο θα λειτουργήσει στο 6ο χλμ. Περιφερει¬ 
ακής Οδού Λαρίσης - Τρικάλων στη Λάρισα με νόμιμο 
εκπρόσωπο στο Υπουργείο Πολιτισμού, Παιδείας και 
Θρησκευμάτων τον Παναγιώτη Καραβάνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 


Αριθμ. 143231/Δ2 (6) 

Μεταβίβαση Αδειας Ιδιωτικού Σχολείου Δευτεροβάθ¬ 
μιας Εκπαίδευσης - Γυμνασίου. 

Η ΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις ισχύουσες διατάξεις του Ν. 682/1977 (ΦΕΚ 244/τ.Α7 
1-9-1977). 

2. Τ ις διατάξεις της υποπαρ. Θ5 και Θ3 της παρ. Θ του 
άρθρου πρώτου του Ν. 4093/2012 (ΦΕΚ 222/τ.Α7ΐ2-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από τις 
διατάξεις του άρθρου 30 του Ν. 4111/2013 (ΦΕΚ 18/τ.Α'/ 
25-1-2013) «Συνταξιοδοτικές ρυθμίσεις ... και άλλες επεί¬ 
γουσες διατάξεις» και όπως αντικαταστάθηκαν από τις 
διατάξεις του άρθρου πρώτου του Ν. 4152/2013 (ΦΕΚ 107/ 
τ.Α79-5-2013) «Επείγοντα μέτρα εφαρμογής ... και 4127/ 
2013», του άρθρου 33 του Ν. 4186/2013 (ΦΕΚ 193/τ.Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις», της παρ. 3 του άρθρου 
έκτου του Ν. 4218/2013 (ΦΕΚ 268/τ.Α7ΐ 0-12-2013) «Κύρωση 
της Πράξης Νομοθετικού Περιεχομένου και άλλες δια¬ 
τάξεις», του άρθρου 11 του Ν. 4229(ΦΕΚ 8/τ.ΑΤΙ 0-1-2014) 
«Άδεια εγκατάστασης και λειτουργίας χώρου παραστά¬ 
σεων - Αδεια παράστασης και άλλες διατάξεις». 

3. Την υπ’ αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του Ν. 4093/2012» 
(ΦΕΚ 3057/τ.Β7ΐ8-11-2012), όπως τροποποιήθηκε και 
ισχύει με την αρ. 34566/1Α/12-03-2013 κοινή υπουργική 
απόφαση (ΦΕΚ 756/τ.Β73-4-2013). 

4. Την υπ’ αριθμ. 10138/1Α/18-11-2012 υπουργική από¬ 

φαση «Καθορισμός απαιτούμενων δικαιολογητικών για 
τη μεταβίβαση.και ΝΠΔΔ» (ΦΕΚ 3057/τ.Β7ΐ8-11-2012). 

5. Την υπ’ αριθμ. Φ.2.Β/1474/Δ5/08-01-2014 (Φ.Ε.Κ. 489/τ.Β7 
27-02-2014) υπουργική απόφαση χορήγησης άδειας Ιδι¬ 
ωτικού Σχολείου Δευτεροβάθμιας Εκπαίδευσης - Γυ¬ 
μνασίου. 

6. Την υπ’ αριθμ. 51788/Δ2/30-03-2015 αίτηση του Γε¬ 
ωργίου Αποστολάκη. 

7. Το Π.δ. 65/2015 (ΦΕΚ 106/τ.Α') διορισμού της Αγ- 
γελικής-Ευφροσύνης Κιάου-Δημάκου στη θέση του 
Υπουργού Πολιτισμού, Παιδείας και Θρησκευμάτων, 
αποφασίζουμε: 

Εγκρίνουμε τη μεταβίβαση της αρ. Φ.2.Β/1474/Δ5/ 
08-01-2014 (Φ.Ε.Κ. 489/τ.Β727-02-2014) άδειας του Ιδιωτι¬ 
κού Σχολείου Δευτεροβάθμιας Εκπαίδευσης - Γ υμνασίου 
έξι (6) αιθουσών ιδιοκτησίας ΗΛΙΑ ΣΥΜΙΔΑΛΑ στην εται¬ 
ρεία «ΩΘΗΣΗ ΓΥΜΝΑΣΙΟ - ΛΥΚΕΙΟ Γ. ΑΠΟΣΤΟΛΑΚΗΣ, 
Η. ΣΥΜΙΔΑΛΑΣ - I. ΤΣΙΜΠΟΥΚΗΣ Α.Ε.». 

Ο διακριτικός τίτλος άδειας ίδρυσης και λειτουργίας 
του Γυμνασίου είναι «Ιδιωτικό Γυμνάσιο - ΩΘΗΣΗ ΓΥ¬ 
ΜΝΑΣΙΟ - ΛΥΚΕΙΟ Α.Ε.». 

Το Γυμνάσιο θα λειτουργήσει στην οδό Μαρμαρά 
7-9, στη Σταμάτα Αττικής, με νόμιμο εκπρόσωπο στο 
Υπουργείο Πολιτισμού, Παιδείας και Θρησκευμάτων τον 
Αποστολάκη Γεώργιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Η ΥΠΟΥΡΓΟΣ 


ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 143389/Κ1 (7) 

Ανάκληση άδειας Ιδιωτικού Ινστιτούτου Επαγγελματι¬ 
κής Κατάρτισης με διακριτικό τίτλο «Ι.Ι.Ε.Κ. ΑΚΜΗ 
Κατάρτιση Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ 
ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ 
ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 3879/2010 (ΦΕΚ163/Α721-09-2010) 
«Ανάπτυξη της Δια Βίου Μάθησης και λοιπές διατάξεις», 
ιδίως τα άρθρα 2, 6, 12, όπως τροποποιήθηκαν ή αντι- 
καταστάθηκαν και ισχύουν. 

2. Τις διατάξεις του Ν. 4093/2012 (ΦΕΚ 222/Α712-11-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του Ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», άρθρο πρώτο, 
παράγραφος Θ, υποπαράγραφοι Θ3, Θ4, Θ5, Θ6, Θ10, 
Θ15, Θ17, Θ18 και Θ19, όπως τροποποιήθηκαν και ισχύουν. 

3. Τις διατάξεις του Ν. 4186/2013 (ΦΕΚ 193/Α717-9-2013) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» άρθρα 17 έως 27, 31, 38, 44, 47, όπως 
τροποποιήθηκαν και ισχύουν. 

4. Τις διατάξεις του Ν. 4229/2014 (ΦΕΚ 8/Α710-01-2014) 
«Αδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

5. Το Π.δ. 114/2014 (ΦΕΚ 181/Α729-08-20124) «Οργανι¬ 
σμός Υπουργείου Παιδείας και θρησκευμάτων» 

6. Το Π.δ. 24/2015 (ΦΕΚ 20/Α727-1-2015) «Σύσταση και 
μετονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων», άρθρο 4. 

7. Την υπ' αριθμ. 45834/Γ2/2015 (ΦΕΚ 197/ΥΟΔΔ/ 
31-3-2015) απόφαση «Διορισμός Γ ενικού Γ ραμματέα Δια 
Βίου Μάθησης και Νέας Γενιάς, του Υπουργείου Πολιτι¬ 
σμού, Παιδείας και Θρησκευμάτων». 

8. Το Π.δ. 63/2005 (ΦΕΚ 98/Α722-4-2005) «Κωδικοποίη¬ 
ση της νομοθεσίας για την Κυβέρνηση και τα κυβερνητι¬ 
κά όργανα» άρθρο 50 «Γενικοί Γραμματείς Υπουργείων» 
παρ. 2, περί διορισμού και παύσης γενικών Γραμματέων. 

9. Την υπ’ αριθμ. 139073/Κ1/07-09-2015 αίτηση της 
ΑΚΜΗ Κατάρτιση - Εκπαίδευση ΑΝΩΝΥΜΗ ΕΤΑΙΡΙΑ. 

10. Το γεγονός ότι δεν λειτούργησε ποτέ, από την 
ημερομηνία αδειοδότησής του ως πάροχος υπηρεσιών 
κατάρτισης Ι.Ι.Ε.Κ. 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Α. Την ανάκληση ύστερα από την αίτηση του νομικού 
προσώπου ΑΚΜΗ Κατάρτιση - Εκπαίδευση ΑΝΩΝΥΜΗ 
ΕΤΑΙΡΙΑ με έδρα την Αθήνα της υπ’ αριθμ. 120613/1Α/ 
02-09-2013, ΦΕΚ 2592/Β715-10-2013 άδειας Ιδιωτικού Ιν¬ 
στιτούτου Επαγγελματικής Κατάρτισης με το διακριτικό 
τίτλο «Ι.Ι.Ε.Κ. ΑΚΜΗ Κατάρτιση ΑΕ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Ο Γ ενικός Γ ραμματέας 
Διά Βίου Μάθησης και Νέας Γ ενιάς 
ΓΕΡΑΣΙΜΟΣ ΣΠΑΘΗΣ 


Αριθμ. 143392/Κ1 (8) 

Ανάκληση άδειας Ιδιωτικού Ινστιτούτου Επαγγελματι¬ 
κής Κατάρτισης με διακριτικό τίτλο «ΙΩΑΝΝΙΔΟΥ ΑΡ- 
ΓΥΡΩ Ι.Ι.Ε.Κ.». 

Ο ΓΕΝΙΚΟΣ ΓΡΑΜΜΑΤΕΑΣ 
ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ 
ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 3879/2010 (ΦΕΚ 163/Α721-09-2010) 
«Ανάπτυξη της Δια Βίου Μάθησης και λοιπές διατάξεις», 
ιδίως τα άρθρα 2, 6,12, όπως τροποποιήθηκαν ή αντι- 
καταστάθηκαν και ισχύουν. 

2. Τις διατάξεις του Ν. 4093/2012 (ΦΕΚ 222/Α712-11 -2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του Ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», άρθρο πρώτο, 
παράγραφος Θ, υποπαράγραφοι 03, Θ4, Θ5, Θ6, ©10, 
Θ15, Θ17, Θ18 και Θ19, όπως τροποποιήθηκαν και ισχύουν. 

3. Τις διατάξεις του Ν. 4186/2013 (ΦΕΚ 193/Α717-9-2013) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» άρθρα 17 έως 27, 31, 38, 44, 47, όπως 
τροποποιήθηκαν και ισχύουν. 

4. Τις διατάξεις του Ν. 4229/2014 (ΦΕΚ 8/Α710-01-2014) 
«Αδεια εγκατάστασης και λειτουργίας χώρου παραστά¬ 
σεων - Αδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

5. Το Π.δ. 114/2014 (ΦΕΚ 181 /Α729-08-20124) «Οργανι¬ 
σμός Υπουργείου Παιδείας και Θρησκευμάτων» 

6. Το Π.δ. 24/2015 (ΦΕΚ 20/Α727-1-2015) «Σύσταση και 
μετονομασία Υπουργείων, μεταφορά της Γ ενικής Γ ραμ- 
ματείας Κοινωνικών Ασφαλίσεων», άρθρο 4. 

7. Την υπ’ αριθμ. 45834/Γ2/2015 (ΦΕΚ 197/ΥΟΔΔ/ 
31-3-2015) απόφαση «Διορισμός Γ ενικού Γ ραμματέα Δια 
Βίου Μάθησης και Νέας Γ ενιάς, του Υπουργείου Πολιτι¬ 
σμού, Παιδείας και Θρησκευμάτων». 

8. Το Π.δ. 63/2005 (ΦΕΚ 98/Α722-4-2005) «Κωδικοποίη¬ 
ση της νομοθεσίας για την Κυβέρνηση και τα κυβερνητι¬ 
κά όργανα» άρθρο 50 «Γ ενικοί Γ ραμματείς Υπουργείων» 
παρ. 2, περί διορισμού και παύσης γενικών Γ ραμματέων. 

9. Την υπ’ αριθμ. 124183/Κ1/03-08-2015 αίτηση του φυ¬ 
σικού προσώπου ΙΩΑΝΝΙΔΟΥ ΑΡΓΥΡΩ. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Α. Την ανάκληση ύστερα από την αίτηση της ΙΩΑΝΝΙ- 
ΔΟΥ ΑΡΓΥΡΩ, της υπ’ αριθμ. 12711/27-10-2014, ΦΕΚ 2975/Β7 
04-11-2014, άδειας Ιδιωτικού Ινστιτούτου Επαγγελματικής 
Κατάρτισης με το διακριτικό τίτλο «ΙΩΑΝΝΙΔΟΥ ΑΡΓΥΡΩ 
Ι.Ι.Ε.Κ.» με έδρα την Κατερίνη. 

Β. Την παράδοση του αρχείου του Ιδιωτικού Ινστιτού¬ 
του Επαγγελματικής Κατάρτισης, «ΙΩΑΝΝΙΔΟΥ ΑΡΓΥΡΩ 
Ι.Ι.Ε.Κ.» με αρ. άδειας 12711/27-10-2014 στο Δημόσιο Ι.Ε.Κ. 
Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2015 

Ο Γ ενικός Γ ραμματέας 
Διά Βίου Μάθησης και Νέας Γ ενιάς 
ΓΕΡΑΣΙΜΟΣ ΣΠΑΘΗΣ 

